הצלצול 2

תקציר העלילה

הסרט מתרחש שישה חודשים מאז האירועים שקרו בסרט הקודם שערערו את חייה של רייצ'ל קלר (ווטס) ובנה הקטן - איידן (דורפמן). כדי לברוח מהזיכרונות שרודפים אותה, לוקחת רייצ'ל את איידן ועוברת מסיאטל לעיירה קטנה ושקטה באורגון, על מנת להתחיל מחדש את החיים השגרתיים. אך כשנער מקומי מת מוות מסתורי לאחר שבזירת פשע מקומית מתגלה קלטת לא מסומנת המוכרת לה מאוד, רייצ'ל מבינה שסמארה הנקמנית חזרה.
רוחה של סמארה שבה לחייהם כדי להשלים את נקמתה, והיא עושה זאת שוב על ידי הקלטת, רק שהפעם היא תופסת את איידן כקורבן ומנסה לתפוס את מקומו כבנה של רייצ'ל.
כדי למנוע מסמארה להשתלט על נשמתו של איידן, רייצ'ל, יוצאת למסע על מנת לגלות את שורשיה של סמארה וללמוד עליה, כדי להביס אותה. בניסיון להביא סוף לשרשרת האימים הזאת, נתקלת רייצ'ל באמה הביולוגית של סמארה - אוולין (ספייסק), חולה פסיכיאטרית שמאושפזת בבית חולים לחולי נפש בסיאטל, שם היא עוזרת ומגלה לרייצ'ל, מה עליה לעשות על מנת להציל את בנה.
רגע השיא בסרט מתרחש כאשר רייצ'ל עומדת מול כוחותיה של סמארה, ומתמסרת לסכנה כאשר היא מבינה שאין לה דרך אחרת. היא מגלה עוצמות חדשות בעצמה ומצליחה לנצח את סמארה ולהחזיר את בנה.

חשיפת חייה של סמארה

שלא כמו בסרט הראשון, בו מתוארים בעיקר שלבי חייה המאוחרים של הילדה בת השמונה, בסרט זה נחשפים גם החלקים היותר מוקדמים שלה, מה שנותן לצופה את השיפוט באיזה שלב בחייה סמארה הייתה פחות אנושית.
סמארה נולדה לאמה, אוולין, במנזר מסוים בארצות הברית, אביה היה הכומר של הכנסייה באותה תקופה ששכב עם אוולין ולאחר שהבין שהיא בהריון החזיק אותה מתחת לכנסייה 8 חודשים וחצי. היא נולדה עם מודעות עצמית גבוהה ומעולם לא הפגינה רגש או בכתה כמו כל התינוקות. יוצאים מן הכלל היו המקרים בהם ניסו לרחוץ אותה, אז היא הייתה צורחת בטונים גבוהים ובפחד, מה שחשף את חולשתה היחידה - מים. בשלב מסוים, התוודעה אוולין לשד השוכן בתוך הגוף של בתה ולפחד האיום שלו ממים, וניסתה להניס אותו מסמארה באמצעות הטבעת התינוקת במזרקת המנזר, אך הצרחות שהקימה סמארה המבועתת הזעיקו את שאר הנזירות שעצרו את אוולין, שלחו אותה למוסד לחולי רוח והביאו את הילדה לרשויות, על מנת שתישלח לאימוץ.
בשלב מסוים, נלקחה סמארה על ידי הזוג ריצ'רד ואנה מורגן מגדלי הסוסים, אך בשלב זה, כוחותיה של סמארה השתלטו על ישותה לחלוטין והפכו אותה לבן אנוש דמוי זומבי. היא מעולם לא ישנה, אכלה מעט ובלתה את רוב זמנה בבהיה באוויר, אנה המודאגת ניסתה להתקרב אליה על מנת לדובב אותה, ושלמה על כך מחיר כבד. בשלב זה גילתה סמארה את יכולותיה הנפשיות, שכללו שידור של תמונות ממחשבותיה אל ראשיהם של האנשים שהייתה בקרבתם, או צריבת תמונות מסוימות על גבי דפים או קירות. עקב הזמן הרב שסמארה הייתה בקרבה לאנה, והמועקה שגרמה לה סלידתו של ריצ'רד ממנה, החלה סמארה שלא במודע לתקוף את בני הזוג בתמונות אימה ששודרו לתוך ראשם. יותר מאוחר, אנה איבדה את שפיות דעתה כתוצאה מסיוטיה, והתחילה טיפול רפואי בבית חולים לחולי נפש. ריצ'רד, שהבין את אשמתה של סמארה בשגעונה של אנה, העביר אותה לגור בחדר שמעל האסם, ביחד עם הסוסים, לבדה, במקביל לטיפול נפשי שאליו הוא שלח אותה. אך בשלב זה, סמארה התוודעה למלוא כוחותיה, וברוב קנאה וזעם על כך שהוריה אוהבים את הסוסים יותר ממנה, החלה לתקוף את נפשם של הסוסים בתמונות אימה, שגרמו לרוב הסוסים להתאבד בקפיצה אל הים. במקביל, הטיפול בסמארה נפסק על ידי ריצ'רד, לאחר שסמארה השתמשה לראשונה בכוחותיה כדי לרצוח ישירות את הפסיכיאטר שלה.
אנה וריצ'רד הגיעו למסקנה שסמארה מסוכנת מדי, ואנה רוצחת אותה באמצעות חניקתה, והשלכתה לבאר. אך היא לא מתה. במשך שבעה ימים היא ניסתה לטפס ולצאת מהבאר, ואיבדה אגב כך את רוב ציפורניה ואצבעותיה, ולאחר שבעת הימים היא מתה באופן סופי, והפכה לרוח רפאים השוכנת בבאר. כך המשיכה לרדוף את חייהם של ריצ'רד ואנה, עד שבשלב מסוים, אנה התאבדה על ידי קפיצה לים מהצוק.
סמארה הנקמנית, לעולם על כך שהיו אדישים לסבל שלה, שיגרה לעולם בני האדם קלטת, שהכילה תמונות מחייה. כל מי שצפה בקלטת קיבל ממנה הודעה בטלפון שתוך שבעה ימים הוא מת, ולאחר שבעה ימים, הייתה סמארה יוצאת מהבאר ונכנסת דרך מכשיר החשמל הקרוב ביותר אל הקורבן שלה לעולם בני האדם ומבצעת את הרצח.
כשלושים שנה לאחר מותה, חדרה עיתונאית צעירה בשם רייצ'ל קלר לעולם הרוחות, והצליחה לכלוא את סמארה בתוך הבאר, לנצח, על ידי אבן גדולה שגררה אל פי הבאר.